RSG Kunstefees Program: dag-vir-dag | RSGplus
RSG Kunstefees Program: dag-vir-dag
Gepubliseer op 12/11/2016. RSG Kunstefees 2016 P R O G R A M
‘n Magdom nuwe produksies, debuutwerke en klankeksperimente gaan jou van 13 – 18 November op RSG bekoor. Twee Grammy-wenners – Wouter Kellerman en die Soweto Gospel Choir – Sarah Baartman, Beyers Naudé, Michelle Breedt en Jan Spies is deel van RSG Kunstefees 2016. Ja, die RSG Kunstefees 2016 spog vanjaar met 18 debuutwerke, waaronder dramas oor geskiedkundige figure soos Sarah Baartman en Beyers Naudé. Dit is die vierde radiokunstefees op RSG.
(Hierdie program is onderhewig aan verandering. Hier is die program in ‘n aflaaibare formaat: rsg-kunstefees-2016-skedule-finaal-0711)
Hier is ‘n voorsmakie van ons kunstefees:
09:15 Nee wat, die koek is droog – ‘n nuwe kortkortverhaal (HERHALING)
‘n Groep kortverhaalskrywers het in opdrag van RSG Kunstefees 2016 ‘n storie geskryf rondom die opdrag – “Nee wat, die koek is droog…” Die uiteenlopende verhale is kostelik, speels, humoristies en oorspronklik.
09:30 Woorde lok woorde deur Johan Myburg, gelees deur Louis van Niekerk DEBUUT
Lees en kyk meer.
Luister na die promo:
09:50 Hartebreker deur Leon van Nierop
10:10 Kunste-Profiel: Luxurama [onderhoude met Alistair Izobell, Terry Fortune, Terry Hector, Loukmaan Adams, Niesha Abrahams, Leslie Kleinsmith, Giempie Vardien, Nur Abrahams and Kashiefa Blaauw] 10:40 Die onsigbares: Vlug 295 – ‘n Klankstorie met Nic de Jager, geskryf deur Krisjan Fourie, musiek deur Paul Riekert DEBUUT
Verken die wêreld van ‘n aantal raaiselagtige gebeure in Suid-Afrika se geskiedenis. Die Westdene-busramp, die Helderberg-lugramp, die mynramp by Coalbrook en die doodspronge vanuit die Ponte-gebou in Johannesburg word verbeeldingryk oorvertel, terwyl ‘n paar onsigbare waarhede aan die lig kom.
10:50 Boekvoorlesing: Amraal deur Marinda van Zyl
11:10 Kunstenaar vir die dag: Zyma Amien
Lees meer en kyk na haar werke.
11:35 Marius Titus-versprogram. Met Dean Balie & Zenobia Kloppers DEBUUT
19:00 Die Dingusse deur Kobus Ras, Regie Renske Jacobs DEBUUT
Luister wat op jou wag:
19:15 Ag, die aarde (klankeksperiment) – Geo Höhn (KLANKLANDSKAP) DEBUUT
Die komponis en operasanger Geo Höhn se klankbane word as “epies” bestempel. In hierdie RSG-opdragwerk verken hy “grond” en wat dit vir mense beteken.
19:40 vryLAG met Emo Adams, Schalk Bezuidenhout & Lindie Stander (KOMEDIE) DEBUUT
Met Erns Grundling as die “skeidsregter”.
Dis nie Vrydag nie; nee, dis vryLag
Hier is ‘n voorsmakie:
20:40 Nuus en weer
20:50 Danzer – Anton Goosen (MUSIEK) DEBUUT
‘n Konsert met Anton Goosen en sy Bushrockband, Zolani Mahola van Freshlyground, David Kramer, Frazer Barry van Tribal Echo, Sima Mashazi, Erica Lundi en Churchil Naudé. Die musikante sluit in Albert Frost, Schalk Joubert, Ramon Alexander en Kevin Gibson.
Lees meer en kyk na foto’s en video’s wat met die opname van die konsert in Kaapstad geneem is.
Hier is ‘n voorsmakie van wat op jou wag:
Hier is die program wat reeds afgehandel is:
Sondag 13 November 2016
15:00 State of the Heart met Amanda Strydom (KABARET) [REGSTREEKS]
Die veelbekroonde State of the Heart is vanjaar 23 oud. Dit is die eerste kabaret uit Strydom se pen en is met die Dalro- en Showtime-pryse vir beste kabaret en kabaret van die jaar bekroon.
16:05 Woorde lok woorde deur Johan Myburg DEBUUT
‘n Spesiale versprogram waarin gedigte oor landskappe, taal en verganklikheid gehoor kan word. Die verse kom uit Johan Myburg se nuwe, nog ongepubliseerde bundel, Uittogboek, wat volgende jaar by Protea verskyn.
Lees en kyk meer. Luister na die promo:
16:35 Gewone programme tot en met 18:00
18:00 Engel met ‘n hamer deur Joey van Niekerk (DRAMA) DEBUUT
Moontlik gemaak deur Cordis Trust
Debuut van ‘n radiodrama oor die lewe van Beyers Naudé, wat in 1993 vir die Nobelprys vir vrede benoem is.
Klik hier vir meer inligting en foto’s.
Luister hier na die promo:
19:40 Michelle Breedt in konsert (KLASSIEKE MUSIEK) DEBUUT
Met Elna van der Merwe (klavier)
Die Suid-Afrikaans gebore internasionale mezzosopraan Michelle Breedt tree spesiaal vir RSG Kunstefees op in ‘n program wat aan ‘n wye spektrum van smake sal voldoen: Afrikaanse liedere met ’n ­humoristiese inslag, bekende melodieë op Shakespeare-tekste, die mooiste liedere van Brahms en ten slotte arias uit gewilde operettes. Sy woon al 25 jaar in Europa en het reeds met die wêreld se voorste dirigente gewerk en hoofrolle gesing tenoor Plácido Domingo, Thomas Hampson, Piotr Beczala, Diana Damrau en Renée Fleming, om net enkeles te noem.
Lees meer en kyk na foto’s van die konsert-opname.
21:00 Nuus en weer
21:10 Sulamiet deur Lina Spies (POëSIE) DEBUUT
Sulamiet is die digter en letterkundige Lina Spies se tiende digbundel en word eksklusief tydens die RSG Kunstefees 2016 bekend gestel.
09:15 Nee wat, die koek is droog – ‘n nuwe verhaal deur Frederick J. Botha DEBUUT
Voorleser: Frieda van den Heever
09:35 Opera-sangklas met Carla Pohl
10:10 Kunste-Profiel: Marius Titus – die digter, ter viering van sy 70ste verjaardag
Die Stellenbosse digter en dramaturg Marius Titus is veral bekend om sy tydlose gedig, “Skryfwerk”.
10:40 Die onsigbares: Wandelende weduwees – ‘n Klankstorie met Nic de Jager, geskryf deur Krisjan Fourie, musiek deur Paul Riekert DEBUUT
Verken die wêreld van ‘n aantal raaiselagtige gebeure in Suid-Afrika se geskiedenis. Die Westdene-busramp, Helderberg-lugramp, die mynramp by Coalbrook en die doodspronge vanuit die Ponte-gebou in Johannesburg word verbeeldingryk oorvertel, terwyl ‘n paar onsigbare waarhede aan die lig kom.
11:10 Kunstenaar van die dag: Marieke Prinsloo (sement). Sy staan ook bekend as Marieke Prinsloo-Rowe.
Kyk hier hoe lyk Marieke se werke.
11:30 Ditto en do: Jan Spies-drama DEBUUT
Boereverneukery deur die Jood in sy winkel waar kontant gerek moet word om al die nodige aan te skaf. Maar geen vrou wat haar sout werd is, sal sulke skelmstreke toelaat nie. Of sien die Jood dit dalk net uit ‘n ander oogpunt?
Luister na ons promo:
Met Johny Klein en Renske Jacobs
Die Dingusse is ‘n hele gesin rare, snaakse “goeters” wat saamwoon en besonder geheg is aan mekaar. Al probleem is dat nie een hierdie vreemde goetertjies ooit die ander sal kan verlaat nie… Kom beleef ‘n rits avonture saam met die Dingusse!
19:15 Boegoe vannie liefde (WOORDKUNS / MUSIEK) DEBUUT
Die sangeres-liedjieskrywer Lize Beekman sing aangrypende toonsettings van Hans du Plessis se transponerings van Hooglied.
20:15 Twaalfde Nag deur William Shakespeare (KLASSIEKE DRAMA) DEBUUT
Uys Krige se vertaling van William Shakespeare se komedie, Twaalfde nag, is ‘n viering van dié tydlose dramaturg se heengaan 400 jaar gelede.
21:30 Nuus en temperature
21:40 Dawid en Jonatan – mini-drama deur Jan Spies (KOMEDIE) DEBUUT
Kan ‘n leeu en ‘n vark ooit boesemvriende word, soos Dawid en Jonathan van ouds? Of bly ‘n leeu maar ‘n wilde dier?
09:15 Nee wat, die koek is droog – ‘n nuwe kortkortverhaal deur Zain Eckleton DEBUUT
Voorleser: Marlo Minnaar
09:30 Voorlesing deur Lerina Erasmus uit haar nuwe roman, Die Lelie-moordenaar DEBUUT
10:10 Kunste-Profiel: Lerina Erasmus – aktrise en skrywer
10:30 Voorlesing deur Lerina Erasmus uit haar nuwe roman, Die Lelie-moordenaar DEBUUT
10:40 Die onsigbares: Bushalte – ‘n Klankstorie met Nic de Jager, geskryf deur Krisjan Fourie, musiek deur Paul Riekert DEBUUT
11:10 Kunstenaar van die dag: Charles Badenhorst (animasie)
Kyk hier na een van sy animasies.
19:15 Sappho-inleiding: onderhoud met Riana Scheepers DEBUUT
19:25 Die liefde, bittersoet: Die lewe van Sappho in woord en lied – vertaal deur Riana Scheepers met Marlise Scheepers & Mariëtte Galjaard (WOORDKUNS / MUSIEK / KABARET) DEBUUT
Vertaal en verwerk deur Riana Scheepers met Marlise Scheepers, Mariëtte Galjaard en Jude Harpstar (harp).
Lees, kyk en luister meer.
20:00 ‘n Oulap se rooi: Audrey Blignault-solostuk met Woutrine Theron (DRAMA) DEBUUT
Met Woutrine Theron
Saamgestel uit die werk van Audrey Blignault deur Woutrine Theron.
21:10 Nuus en weer
21:20 Vier seisoene deur Antonio Vivaldi uitgevoer deur Petrus de Beer (viool), Stanislav Angelov (trekklavier) en Schalk Joubert (baskitaar). (MUSIEK/WOORDKUNS) DEBUUT
Die driestuks musikante het die Vivaldi-werk op ‘n unieke manier verwerk, sonder die bystand van ‘n orkes.
09:15 Nee wat, die koek is droog – ‘n nuwe kortkortverhaal deur Bettina Wyngaard DEBUUT
Voorleser: Ivan Abrahams
09:30 ‘n Poort deur die koue (KOMEDIE) DEBUUT
Soms het die dienaar van die gereg hulp nodig wanneer hy te perd in die ysige koue haastig van Keimoes na Kenhardt moet reis om ‘n moordsaak te gaan ondersoek. ‘n Dominee ook, wanneer hy die vermoorde se begrafnis moet waarneem. Veral in Namakwaland waar dinge soms anders verloop as in die res van die land...
10:10 Chriskras met Paul Eilers
10:20 Kunste-Profiel: Conrad Theys – skilder, vanjaar 75
10:40 Die onsigbares: Mot en roet – ‘n Klankstorie met Nic de Jager, geskryf deur Krisjan Fourie, musiek deur Paul Riekert DEBUUT
11:10 Kunstenaar van die dag: Collen Maswanganyi (hout/beeldhouwerke)
19:15 Sarah deur Karien Polley (DRAMA / DOKUMENTêR / POëSIE) DEBUUT
Opdragwerk vir RSG Kunstefees 2016.
Met June van Merch & Marcel van Heerden
In die vroeë negentiende eeu is Sarah Baartman van die Gamtoos in die Oos-Kaap in Europa as ‘n frats geparadeer. Nou, vir die eerste keer en presies 200 jaar sedert haar dood, word die grense van radiodrama, versprogram en dokumentêr oorgesteek om die ware verhaal van Sarah te vertel. Verse van wyle Jaco Botha, Antjie Krog asook Diana Ferrus kan gehoor word.
20:30 ‘n Grammy vir Afrika – Wouter Kellerman & lede van die Soweto Gospel Choir (MUSIEK) DEBUUT
Suid-Afrika se twee Grammy-wenners deel die verhoog vir ‘n konsert waarin Afrika- en Afrikaanse klanke met melodieë van regoor die wêreld vermeng word.
21:45 Nuus en weer
21:55 ‘n Poort deur die koue (KOMEDIE) DEBUUT
Soms het die dienaar van die gereg hulp nodig wanneer hy te perd in die ysige koue haastig van Keimoes na Kenhardt moet reis om ‘n moordsaak te gaan ondersoek. ‘n Dominee ook, wanneer hy die vermoorde se begrafnis moet waarneem. Veral in Namakwaland waar dinge soms anders verloop as in die res van die land…
09:15 Nee wat, die koek is droog – ‘n nuwe kortkortverhaal deur Theunis Engelbrecht DEBUUT
Voorleser: Marlo Minnaar.
09:30 Ritmeklas – Riaan van Rensburg
10:10 Oom Goltros vertel met Elias P. Nel
10:20 Kunste-Profiel: Jana Cilliers 10:40 Die onsigbares: Vloer 44 – ‘n Klankstorie met Nic de Jager, geskryf deur Krisjan Fourie, musiek deur Paul Riekert DEBUUT
11:10 Kunstenaar vir die dag: Willie Bester.
19:15 Lief-lief deur Afrikaans (WOORDKUNS/DRAMA)
Met Johann Nel & Joanie Combrink
Saamgestel deur Juanita Swanepoel
In Lief-lief deur Afrikaans neem Nel en Combrink die luisteraar op ‘n soomlose liefdesreis: van die heel oudste – en stoutste! – liefdesverse in Afrikaans deur die hele spektrum van die liefde tot reg in die sitkamer van die spreekwoordelike Huis Herfsblaar.
Só stel ons dit bekend met die promo:
20:15 Pous Johanna II deur Esther Vilar, vertaal deur Saartjie Botha, met Jana Cilliers (DRAMA)
Dit is die jaar 2033 en ‘n Amerikaner – die dogter van ‘n prostituut wat in ‘n krotbuurt in Los Angeles gewoon het – word as pous verkies. Die aktrise Jana Cilliers lewer ‘n kragtoer in hierdie omstrede solostuk oor geloof en godsdiens in die moderne wêreld.
21:30 Nuus en weer
21:40 Dito en do (KOMEDIE) DEBUUT
Kunstefees	14 likes	Teken in op ons nuusbrief